Komission asetus (EY) N:o 1399/2001, annettu 10 päivänä heinäkuuta 2001, tarjouskilpailun avaamisesta Kreikan interventioelimen hallussa olevan noin 6215 riisitonnin jälleenmyymiseksi sisämarkkinoilla



Virallinen lehti nro L 189 , 11/07/2001 s. 0003 - 0004



Komission asetus (EY) N:o 1399/2001, annettu 10 päivänä heinäkuuta 2001, tarjouskilpailun avaamisesta Kreikan interventioelimen hallussa olevan noin 6215 riisitonnin jälleenmyymiseksi sisämarkkinoilla EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon riisin yhteisestä markkinajärjestelystä 22 päivänä joulukuuta 1995 annetun neuvoston asetuksen (EY) N:o 3072/95(1), sellaisena kuin se on viimeksi muutettuna asetuksella (EY) N:o 1667/2000(2), ja erityisesti sen 8 artiklan b kohdan viimeisen luetelmakohdan, sekä katsoo seuraavaa: (1) Kreikan interventioelimen hallussa olevan noin 6215 tonnin määrä paddy- eli raakariisiä olisi jällenmyytävä yhteisön markkinoilla. Myynnissä noudatetaan interventioelinten suorittaman paddy- eli raakariisin myyntiin saattamisen menettelyistä ja edellytyksistä 11 päivänä tammikuuta 1991 annetussa komission asetuksessa (ETY) N:o 75/91(3) säädettyjä menettelyjä. (2) Koska tuotteen laatu on pitkän varastointiajan vuoksi huonontunut, kunkin myyntiin saatetun erän vähimmäishinta olisi määriteltävä erän erityisominaisuudet huomioon ottaen interventioelimien suorittamaan maataloustuotteiden ostoon, varastointiin ja myyntiin johtavia interventiotoimenpiteitä koskevista kirjanpitosäännöistä 12 päivänä joulukuuta 1990 annetun komission asetuksen (ETY) N:o 3597/90(4), sellaisena kuin se on viimeksi muutettuna asetuksella (EY) N:o 1392/97(5), 2 artiklan 3 kohdan d alakohdan säännösten mukaiseti. (3) Ottaen huomioon kyseessä olevan riisin laatu ja ominaisuudet tarjoajan on tutkituttava myytävät erät. (4) Tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Kreikan interventioelin järjestää asetuksessa (ETY) N:o 75/91 vahvistetuin edellytyksin tarjouskilpailun sen hallussa olevan noin 6215 riisitonnon jälleenmyymiseksi sisämarkkinoilla. 2 artikla Poiketen siitä, mitä asetuksen (ETY) N:o 75/91 3 artiklan 2 kohdassa säädetään, tarjoukset on tehtävä kokonaisesta erästä. 3 artikla Tarjouskilpailuilmoituksessa määrätään, että tarjoajan on analysoitava myytävän riisin laadulliset ominaisuudet ennakolta. Tarjoajan on tehtävä kyseinen analyysi ennen tarjouksen esittämistä varastosta otetun näytteen avulla. Tarjouskilpailun voittaja ei voi kiistää riisin laatua ja ominaisuuksia tavaran siirtämisen ajankohtana. 4 artikla 1. Tarjousten esittämisen ensimmäinen määräaika on 23 päivä heinäkuuta 2001 ja viimeinen 31 päivä elokuuta 2001. 2. Tarjoukset on jätettävä seuraavalle Kreikan interventioelimelle: DIDAGEP Directorate General for the administration of Purchase of Agricultural Produce Acharnon Street 241 GR - 10466 Ateena P. (30-1) 865 99 41 ja 864 31 49 F. (30-1) 862 93 73 3. Tavara on varastoitu seuraaviin varastoihin: Alexandros Abekse, Kougioumgidou 5, GR-58100 Yannitsa, M. Kourkouta & Sia O.E., GR-57500 Epanomi, Thessaloniki. 5 artikla Noudatettavat vähimmäishinnat ovat seuraavat: - >TAULUKON PAIKKA> Varasto Kougioumgidou 5, GR-58100 Yannitsa - varastohuone K1 - >TAULUKON PAIKKA> Varasto Kougioumgidou 5, GR-58100 Yannitsa - varastohuone K3 - >TAULUKON PAIKKA> Varasto Kougioumgidou 5, GR-58100 Yannitsa - varastohuone K2 - >TAULUKON PAIKKA> Varasto Kougioumgidou 5, GR-58100 Yannitsa - varastohuone K5 - >TAULUKON PAIKKA> Varasto GR-57500 Epanomi, Thessaloniki - varastohuone K1 - >TAULUKON PAIKKA> Varasto GR-57500 Epanomi, Thessaloniki - varastohuone K3. 6 artikla Kreikan interventioelimen on ilmoitettava komissiolle myytyjen erien määrät ja myyntihinnat viimeistään tarjousten jättämisen määräajan päättymistä seuraavan viikon tiistaina. 7 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 10 päivänä heinäkuuta 2001. Komission puolesta Franz Fischler Komission jäsen (1) EYVL L 329, 30.12.1995, s. 18. (2) EYVL L 193, 29.7.2000, s. 3. (3) EYVL L 9, 12.1.1991, s. 15. (4) EYVL L 350, 14.12.1990, s. 43. (5) EYVL L 190, 19.7.1997, s. 22.